**ELŐTERJESZTÉS**

**A Gazdasági és Jogi Bizottság 2022. március 28-i ülésére**

**Javaslat az AGORA Savaria Kulturális és Médiaközpont Nonprofit Kft. által benyújtandó pályázatok jóváhagyására**

Tájékoztatom a Tisztelt Bizottságot, hogy az AGORA Savaria Kulturális és Médiaközpont Nonprofit Kft. ügyvezetője a Bizottság jóváhagyását kérte az NKA Filmművészet Kollégiuma által kiírt, alább ismertetett 2 pályázat benyújtásához.

**I. Az art mozik infrastrukturális fejlesztése, az art mozik technikai színvonalának megőrzése, illetve növelése, az art mozihálózat fennmaradásának biztosítása érdekében**

Pályázni jogosultak a belföldi art mozik, art mozitermeket működtető mozik üzemeltetői, így az AGORA Savaria Nonprofit Kft. is.

Az igényelhető támogatás maximális összege 1.000.000 Ft mozitermenként. A támogatási intenzitás mértéke max. 100 %.

A megvalósítás időtartama 2022. május 31. – 2022. november 30.

A pályázati díj mértéke 10.000 Ft.

Altéma kódszáma: 102105/130

Benyújtási határidő: 2022. március 22.

**II. Filmszakmai események (magyar szakmai életművek bemutatása, retrospektív vetítések, tematikus sorozatok, könyvbemutatók); nyári egyetemek, szakmai workshopok, konferenciák szervezése, műhelyek bemutatkozása, közönségtalálkozók megrendezése**

Pályázni jogosultak filmes programok rendezői , mint az AGORA Savaria Nonprofit Kft. is.

Az igényelhető támogatás összege nincs meghatározva.

 A támogatási intenzitás mértéke max. 100 %.

A megvalósítás időtartama 2022. május 31. – 2023. szeptember 30.

A pályázati díj mértéke az igényelt támogatás 1 %-a + 27 % ÁFA, minimum 5.000 Ft + 27 % ÁFA

Altéma kódszáma: 102108/130

Benyújtási határidő: 2022. március 22.

Tekintettel arra, hogy a pályázatok benyújtási határideje korábbi volt, mint a bizottság ülése, így ügyvezető úr a Tisztelt Bizottság utólagos jóváhagyását kéri.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen!

**Szombathely, 2022. március 24.**

 **/: Dr. Nemény András :/**

**Határozati javaslat**

**………/2022. (III. 28.) GJB sz. határozat**

A Gazdasági és Jogi Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelete 51. § (3) bekezdés 25. pontja alapján utólagosan jóváhagyja, hogy az AGORA Savaria Kulturális és Médiaközpont Nonprofit Kft. az NKA Filmművészet Kollégiuma által kiírt 102105/130 és 102108/130 kódszámú felhívásra pályázatot nyújtott be. A pályázati díjak megfizetésére a társaság szokásos működési költségei nyújtanak fedezetet.

**Felelős:** Dr. Nemény András polgármester

 Horváth Soma alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Horváth Zoltán, a Kft. ügyvezetője)

**Határidő:** azonnal